Diari Oficial de la Generalitat Valenciana


Sumari del DOGV 7035, del 30-05-2013 (2013/5186)

Notificació de la sentència dictada en el juí verbal número 1574/2009.
----------------------------------------------------------------------

### Dades del document

Número de DOGV
:   7035

Data del DOGV
:   30-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5186


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el juí verbal número 1574/2009. [2013/5186]  
Míriam Muñoz Peiró, secretària judicial del Jutjat de Primera Instància número 21 de València, mitjançant este edicte faig saber que en este Jutjat se seguix juí verbal 1574/2009 a instàncies d'Emivasa, representada per la procuradora M.ª Gloria Benlloch Soriano, contra Vicente López Bau, en el qual s'ha dictat sentència que té l'encapçalament i la dispositiva que, literalment, diuen així:  
«Sentència número 20/2013  
València, 23 de gener de 2013.  
Concepción García Moya, magistrada jutgessa substituta del Jutjat de Primera Instància número 21 de València, he vist estes actuacions de juí de verbal civil número 1574/2009, en reclamació d'una quantitat, resolució del contracte de subministrament d'aigua i manteniment de comptador, seguides a instàncies de l'entitat mercantil Emivasa, sota la representació processal de Gloria Benlloch Soriano i sota la defensa lletrada de Javier Valero, contra Vicente López Bau, que va ser declarat en situació de rebel·lia processal en l'acte de la vista celebrat en el dia de hui.  
  
Dispositiva  
Estime íntegrament la demanda interposada per l'entitat Empresa Mixta Valenciana d'Aigües, SA, (Emivasa), contra Vicente López Bau i:  
A) Declare resolt el contracte de subministrament d'aigua potable i manteniment de comptador subscrit el 13 d'agost de 1955, en relació amb l'immoble siti al carrer de Salamanca, número 29, 1, baixos dreta, i condemne Vicente López Bau a sotmetre's a l'esmentada declaració, i s'hauran de dur a terme les actuacions necessàries tendents al cessament efectiu del subministrament d'aigua, amb l'advertència que, en qualsevol altre cas, s'efectuarà a costa seua en la forma indicada en els fonaments de dret d'esta resolució.  
B) Condemne Vicente López Bau al pagament de 355,57 euros i els interessos legals de l'esmentada quantitat, computats des de la data de la interpel·lació judicial; quant a les costes, estes les satisfarà el demandat.   
Incloeu esta resolució en el llibre de sentències i deixeu-ne una testimoniança en les actuacions i notifiqueu-ho a les parts.  
Mode d'impugnació: esta sentència és ferma i no es pot interposar contra ella cap recurs, atés el que establix l'article 455.1 de la Llei d'Enjudiciament Civil que establix que les sentències dictades en qualsevol classe de juí, les actuacions definitives i aquelles altres que la llei expressament assenyale seran apel·lables, a excepció de les sentències dictades en els juís verbals per raó de la quantia quan esta no supere els 3.000 euros.  
Esta és la meua sentència, que pronuncie, mane i firme.»   
Atés que es desconeix el domicili o residència actuals de la part demandada i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del Jutjat per a portar a efecte la diligència de notificació de sentència.  
  
València, 23 de gener de 2013.- La secretària judicial: Míriam Muñoz Peiró.